חיי מלחמה

חיי מלחמה הוא ספר מאת פרופסור ניצה בן-דב, הבוחן את השתקפות המלחמה בספרות הישראלית.

הספר זכה ב"פרס יצחק שדה לספרות צבאית" לשנת 2018

כבת לניצולי השואה, בן-דב מנסה להתחקות אחרי הייצוג של מלחמות ישראל בספרות על הפרדוקס שבו. מצד אחד המלחמות נזכרות כמעט בכל רומן ישראלי, ומצד שני, חוויה מרכזית זאת בחיי העם היהודי ובחיי מדינת ישראל, יש לה אחרי הכול השתקפות שולית בפרוזה. מעטות היצירות שהן ספרות מלחמה במובן המובהק של המושג. אחד הפרקים בספר, "אש ידידותית", מוקדש לאמו של החבר הטוב ביותר של בנה שנהרג בתאונה צבאית. על כריכת הספר עיצוב של האמנית הילה לולו לין, הכולל בחלקו התחתון תמונה קלאסית של קו החוף התל אביבי אך מעליה שמיים קודרים במראה של בשר חי.

==הספר==
הספר בוחן לעומק יצירות ספרותיות ישראליות שיש בהן זיקה מובהקת למלחמה (לא בהכרח ספר על המלחמה עצמה), כדי ללמוד על תודעת המלחמה בישראל, כפי שהיא משתקפת באותן יצירות.

עשר היצירות הנסקרות פותחות ב"עד הנה" של ש"י עגנון שנכתב על רקע מלחמת העולם הראשונה ומסתיימות ב"אש ידידותית" של א.ב. יהושע שנכתב על התקופה שלפני האינתיפאדה השנייה.

היצירות הנוספות הן: "פצעי בגרות" של חנוך ברטוב עוסק בהתנדבות היישוב היהודי בסוף מלחמת העולם השנייה לצבא הבריטי במלחמתו נגד גרמניה הנאצית, מה שקרוי הבריגדה היהודית; "לא מעכשיו לא מכאן" של יהודה עמיחי שנכתב על רקע השואה ומלחמת השחרור; "התגנבות יחידים" של יהושע קנז המתאר את חייהם של טירונים בצה"ל של שנות ה-50; "מיכאל שלי" של עמוס עוז העוסק במבצע סיני; "יסמין" של אלי עמיר העוסק בתקופת מלחמת ששת הימים; "אשה בורחת מבשורה" של דויד גרוסמן שנכתב על רקע מלחמת יום הכיפורים; "אם יש גן עדן" של רון לשם על מלחמת לבנון הראשונה; ו"יונים בטרפלגר" של סמי מיכאל העוסק באינתיפדה הראשונה.

בנוסף, המבוא הבוחן את הדומה והשונה בייצוג מלחמה בספרות העברית לעומת הספרות העולמית, ומסביר את ההבדלים המהותיים בין תיאור ספרותי לבין תיעוד צבאי-היסטורי. הפרק האחרון מוקדש לבחינת מקומם של הנשים בספרות המלחמה.

צור ארליך כתב בביקורת על הספר:.

==קישורים חיצוניים==
* [https://www.schocken.co.il/Book/חיי+מלחמה.aspx?code=40-10353 הספר] באתר הוצאת שוקן
* [https://library.osu.edu/projects/hebrew-lexicon/01948002.php תוכן העניינים]
* [https://www.youtube.com/watch?v=9g7cM5YOzRU המחברת מקבלת "הפרס לספרות צבאית על שם האלוף יצחק שדה" על הספר] - יוטיוב
* ראיון בתוכנית [https://www.youtube.com/watch?v=c5JmCadrxnM מחוץ לזמן] עם אהרל'ה ברנע, 8 בינואר 2017
* רון כתרי מראיין את ניצה בן-דב, [https://www.youtube.com/watch?v=VWgwfqYvaiM&t=22s על ספרה "חיי מלחמה"] במסגרת המרכז למלחמת יום הכיפורים

על הספר:
* 
* נטע הלפרין, [https://www.israelhayom.co.il/article/449155 "הקרב שלא נגמר" - ריאיון עם הסופרת] ישראל היום, 02.02.2017
* 
* רבקה שאול בן צבי, [https://musaf-shabbat.com/2017/02/19/מלחמה-ללא-שדה-קרב-רבקה-שאול-בן-צבי// "מלחמה ללא שדה קרב"], המוסף לספרות של 'מקור ראשון' - על הספר "חיי מלחמה", פורסם במוסף 'שבת', 'מקור ראשון', 17 בפברואר 2017
* - על "חיי מלחמה"
* [https://www.icast.co.il/default.aspx?p=Podcast&id=319117&cid=534578 ריאיון עם המחברת על הספר], רדיו 106, 5 במרץ 2017
* ציפי שחרור [https://hitrashmut.co.il/הספר-חיי-מלחמה-על-החיים-המלחמה-ומה-ש/ "על החיים, המלחמה ומה שביניהם"] התרשמות, הבלוג של איטו אבירם
* [http://www.habama.co.il/Pages/Description.aspx?Subj=9&Area=1&ArticleId=28391 רב שיח על הספר] בבית ביאליק, 8 ביוני 2017
<div style="direction: ltr;">
* Doron Cohen [http://www.haaretz.com/jewish/books/.premium-1.776430 "Where are the Hebrew War Novels,"], Haaretz (English Edition) 3.3.2017
* Adia Mendelson-Maoz, [https://www.jstor.org/stable/26557806 Lives of Wars and Trauma], Hebrew Studies 59, 2018
</div>

==הערות שוליים==

קטגוריה:ספרי 2016